Journey
Journey je američka rock grupa osnovana 1973. godine u San Francisku. Osnovali su je prijašnji članovi grupa Santana i Frumious Bandersnatch. Grupa je prošla kroz nekoliko faza; najveći komercijalni uspjeh je doživjela od 1978. do 1987. godine, te se zatim privremeno rasformirana. Tokom tog perioda, grupa je objavila nekoliko hit pjesama, uključujući pjesmu iz 1981. godine "Don't Stop Believin'", koja je 2009. godine postala najprodavanija pjesma na iTunes prodavnici među pjesmama koje nisu objavljene u 21. vijeku. Album te pjesme, Escape, osmi i najuspješniji album grupe, dostigao je prvo mjesto na hit listi Billboard 200 i stvorio još jedan uspješan singl pod nazivom "Open Arms". Sljedeći album iz 1983. godine, Frontiers, je bio skoro toliko uspješan u Sjedinjenim Američkim Državama, dostigavši drugo mjesto i napravivši nekoliko uspješnih singlova; proširio je privlačnost grupe u Ujedinjenom Kraljevstvu, gdje je dostigao šesto mjesto na hit listi UK Albums Chart. Journey se uspješno ponovo ujedinio sredinom 1990ih i kasnije se ponovo grupisao sa nekolicinom novih pjevača.